Kantoorkampioen 2021 Nominasie -Solidariteit Wêreld
Kantoorkampioen 2021 se nominasies is nou oop!
Nomineer 'n kantoorpraktisyn wat berge vir jou maatskappy sal versit al is dit dan ook kaalvoet.
Ken jy iemand wat die kantoor se las ligter maak met haar uitsonderlike administratiewe en prioritiseringsvaardighede? Iemand wat die hartklop van die kantoor is, wat op innoverende wyse probleme oplos om te verseker die span behou momentum? Indien wel, is sy soveel meer as net 'n kantoorpraktisyn ... Sy is 'n kantoorkampioen!
Enige persoon met 'n onblusbare passie vir haar beroep, wat in 'n administratiewe kapasiteit binne 'n maatskappy, organisasie, praktyk of skool werksaam is, insluitend kantoorbestuurders, ontvangsdames, persoonlike assistente, datavasleggers ens.